Հայէկոնոմբանկ

Հայէկոնոմբանկ ԲԲԸ (նախկին ԽՍՀՄ «Բնակսոցբանկի» հայկական հանրապետական բանկ), Հայաստանի պետական բանկերից առաջինն է վերակազմավորվել բաժնետիրական բանկի և գրանցվել Հայաստանի կենտրոնական բանկում 1991 թ. օգոստոսի 26-ին (բանկային գործունեության լիցենզիա թիվ 1, գրանցման վկայական թիվ 0156)։
Բանկի որդեգրած ռազմավարության կարևոր խնդիրներից են շուկայում դիրքերի ամրապնդումը և նոր հաճախորդների ներգրավումը՝ մշտապես ուշադրության կենտրոնում պահելով նորագույն թվային տեխնոլոգիաների ներդրումը, հաճախորդների սպասարկման որակի բարձրացումը, նոր և ժամանակակից բանկային ծառայությունների մատուցման ընդլայնումը։
Բանկը հանդիսանում է Միջազգային Ֆինանսական Հաղորդակցությունների Համաշխարհային Ընկերության (S.W.I.F.T) անդամ , MoneyGram, UniStream, Golden Money Transfer, Ria Money Transfer, IntelExpress, Moneytun վճարային համակարգերի անդամ, ինչպես նաև MASTERCARD INTERNATIONAL վճարային համակարգի աֆիլյանտ, VISA INTERNATIONAL վճարային համակարգի լիիրավ անդամ, «Արմենիան Քարդ» ՓԲԸ լիիրավ անդամ և բաժնետեր։
2020 թ. դեկտեմբերի 31-ի դրությամբ, Բանկի բաժնետիրական կապիտալի 71.64%-ը պատկանում է Սուքիասյանների ընտանիքին, որոնք հանդիսանում են բանկի վերջնական վերահսկող, իսկ 28.36%-ը պատկանում է 4626 փոքր բաժնետերերի։
2020 թ. դեկտեմբերի 31-ի դրությամբ ՀԱՅԷԿՈՆՈՄԲԱՆԿ-ն ունի 926 աշխատակից։


== Բանկի առաքելությունը ==
Բանկի գործունեությունն ուղղված է իր բաժնետերերի, հաճախորդների, աշխատակիցների և հասարակության համար անհրաժեշտ բարիքների ստեղծմանը։ Բանկն իր հիմնական առաքելությունը և զարգացման հեռանկարները դիտարկում է հետևյալ 4 ուղղություններով.

որպես Հայաստանի տնտեսության զարգացմանը նպաստող օղակ /հասարակության տեսակետից/,
որպես արդյունավետ ներդրման ոլորտ /բաժնետերերի տեսակետից/,
որպես հուսալի և կայուն գործընկեր /հաճախորդների և գործընկերների տեսակետից/,
որպես ցանկալի գործատու /աշխատակազմի տեսակետից/։1. Բանկն իր առաքելությունը տեսնում է որպես միջազգային չափանիշներով ռիսկերի կառավարման գործուն համակարգով, առաջընթաց տեխնոլոգիաներով զարգացող, օրինապաշտ, թափանցիկ կառույցի զարգացում, որն իր գործունեությամբ նպաստում է ոչ միայն Հայաստանի բանկային համակարգի կայունությանը, այլև երկրի տնտեսության զարգացմանը;
2. Որպես գրավիչ ներդրման ոլորտ, բանկը ենթադրում է իր բաժնետոմսերի արժեքի /հաշվեկշռային, շուկայական/ աճ, զուգակցված ամենամյա շահաբաժինների վճարման քաղաքականությամբ՝ զարգացնելով կորպորատիվ կառավարման արժեքները;
3. Փոխշահավետ պայմաններով, օգտագործելով իր լայն մասնաճյուղային ցանցը, ստանձնած բոլոր պարտավորությունների կատարում թե՛ հաճախորդների, թե՛ գործընկերների /ներքին, միջազգային/ նկատմամբ՝ մատուցելով բանկային ծառայությունների ամբողջական փաթեթ, վերջինիս մշտական ընդլայնմամբ և բազմազանմամբ, միջազգային չափանիշներին մոտեցմամբ;
4. Որպես գործատու՝ արդյունավետ կադրային քաղաքականության վարմամբ, աշխատակիցների մասնագիտական առաջընթացի և բարեկեցության ապահովում՝ նրանց աշխատանքային գործունեության և ունակությունների համաձայն։
«ՀԱՅԷԿՈՆՈՄԲԱՆԿ» ԲԲԸ-ի գործունեությունն ուղղված է բաժնետերերի, հաճախորդների, աշխատակիցների և հասարակության համար անհրաժեշտ բարիքների ստեղծմանը։


== Մասնաճյուղային և սպասարկման ցանց ==
Հայէկոնոմբանկն ունի լայն մասնաճյուղային ցանց՝ բաղկացած 53 մասնաճյուղից, որոնցից 30-ը գտնվում են Երևանում, 22-ը՝ Հայաստանի մարզերում, 1-ը՝ Արցախի Հանրապետությունում։


== Հետադարձ կապ ==
Հեռախոսահամարներ՝ 86 86 | +374-8000-8686
Պաշտոնական կայքէջ՝ http://www.aeb.am/
Էլ-հասցե՝ bank@aeb.am
WhatsApp՝ +374 33 00 86 86 
Viber՝ +374 33 00 86 86 

Facebook[[1]]
Instagram[[2]]
LinkedIn[[3]]
Youtube[[4]]Հայէկոնոմբանկ ԲԲԸ-ն վերահսկվում է ԿԲ-ի կողմից


== Ծանոթագրություններ ==